
202_ m. _____________    ____ d. Nr. ______
Panevėžys

Panevėžio miesto savivaldybės administracija, [kodas] (toliau – Savivaldybės administracija), atstovaujama [pareigos, vardas ir pavardė], veikiančio (-ios) pagal Panevėžio miesto savivaldybės administracijos nuostatus, patvirtintus                , ir 
[Programos projekto vykdytojo pavadinimas], [kodas], (toliau – Programos projekto vykdytojas), atstovaujamas [pareigos, vardas ir pavardė], veikiančio (-ios) pagal įstaigos įstatus, toliau kartu sutartyje vadinami Šalimis, o kiekviena atskirai – Šalimi, vadovaudamiesi Panevėžio miesto savivaldybės trimetės (2026–2028 m.) aukšto meistriškumo sporto programos projektų finansavimo iš savivaldybės biudžeto lėšų tvarkos aprašu (toliau – Aprašas), patvirtintu Panevėžio miesto savivaldybės tarybos 2025 m. rugsėjo 25 d. sprendimu Nr. 1-301 „Dėl Panevėžio miesto savivaldybės trimetės (2026–2028 m.) aukšto meistriškumo sporto programos projektų finansavimo iš savivaldybės biudžeto lėšų tvarkos aprašo patvirtinimo“ (Panevėžio miesto savivaldybės tarybos 202_ m. __________ ___ d. sprendimo Nr. ______ redakcija), sudarė šią Panevėžio miesto savivaldybės trimetės (2026–2028 m.) aukšto meistriškumo sporto programos projektų finansavimo sutartį (toliau – Sutartis).

I SKYRIUS
SUTARTIES OBJEKTAS IR PROGRAMOS PROJEKTO ĮGYVENDINIMO SĄLYGOS

1. Savivaldybės administracija įsipareigoja Panevėžio miesto savivaldybės trimetės (2026–2028 m.) aukšto meistriškumo sporto programos (toliau – Programa) projekto vykdytojui skirti ___________ Eur [suma žodžiais] 202_ metais Programos projektui „[Programos projekto pavadinimas]“ (toliau – projektas) įgyvendinti.
2. Programos projekto vykdytojas įsipareigoja:
2.1. Atsižvelgdamas į Programos projekto tikslus, uždavinius ir planuojamų veiklų įgyvendinimo planą, protingai, sąžiningai, finansiškai pamatuotai ir atsakingai įgyvendinti Programos projektą, skirtas lėšas naudodamas pagal Programos projekto vykdytojo sudarytas ir Savivaldybės administracijos patvirtintas Programos projekto veiklos išlaidų sąmatą (Sutarties 1 priedas) ir Programos projekto sąmatą (Sutarties 2 priedas), kurios yra neatsiejamos Sutarties dalys.
2.2. Savivaldybės mero sprendimu projektui skirtas Savivaldybės biudžeto lėšas naudoti pagal Aprašą, Sutartį ir jos priedus.
3. Sutartis sudaroma tik [20__] biudžetiniams metams ir savaime nesukuria Programos projekto vykdytojui teisės gauti finansavimą kitais Programos įgyvendinimo metais. Dėl kiekvienų kitų Programos įgyvendinimo metų finansavimo ir jo dydžio sprendžiama Aprašo nustatyta tvarka ir sudaroma atskira finansavimo sutartis.
4. Projekto veiklos, jų įgyvendinimo terminai ir planuojami rezultatai nurodomi konkursui pateiktoje paraiškoje. Su veiklomis susietos išlaidos ir detalūs jų skaičiavimai nurodomi Sutarties 1 priede – Programos projekto veiklos išlaidų sąmatoje, patikslintoje pagal skirtą finansavimą.
5. Programos projekto vykdytojas projektą įgyvendina pagal konkursui pateiktą paraišką ir joje prisiimtus įsipareigojimus tiek, kiek jie neprieštarauja Aprašui, Savivaldybės mero sprendimui dėl finansavimo, Sutarčiai ir jos priedams.

II SKYRIUS
ŠALIŲ ĮSIPAREIGOJIMAI IR TEISĖS

6. Sutartimi Savivaldybės administracija įsipareigoja:
6.1. skirti lėšų iš Sporto programos Sutarties 1 punkte nurodytiems įsipareigojimams vykdyti pagal Programos sąmatą (Sutarties 2 priedas);
6.2. lėšas, skirtas Programos projektui įgyvendinti, pervesti į Programos projekto vykdytojo sąskaitą, nurodytą Sutarties rekvizituose, pagal Programos projekto sąmatoje nurodytus terminus;
6.3. pastebėjus Sutartyje netikslumų arba kitokių trūkumų, per 5 darbo dienas apie juos pranešti Programos projekto vykdytojui;
6.4. teikti Programos projekto vykdytojui visą reikalingą dalykinę ir metodinę pagalbą, informaciją, susijusią su Programos projekto įgyvendinimu, kad būtų tinkamai vykdomi Programos projekto vykdytojo pagal Sutartį prisiimti įsipareigojimai;
6.5. finansuoti Programos projektą nuo biudžetinių metų pradžios iki biudžetinių metų pabaigos ir Programos projekto finansavimą pradėti tik Panevėžio miesto savivaldybės tarybai (toliau – Savivaldybės taryba) patvirtinus einamųjų metų savivaldybės biudžetą. Lėšas Programos projekto vykdytojui skirti biudžetiniams metams. 
7. Savivaldybės administracija turi teisę:
7.1. tikrinti, ar finansavimą Programos projektui įgyvendinti gavęs Programos projekto vykdytojas laikosi Sutartyje nustatytų reikalavimų ir įsipareigojimų, prireikus atlikti Programos projekto įgyvendinimo ir Programos projekto vykdytojui pervestų tikslinių savivaldybės biudžeto lėšų panaudojimo ir atsiskaitymo už jas patikrinimą; 
7.2. reikalauti, kad Programos projekto vykdytojas per Savivaldybės administracijos nustatytą terminą pateiktų dokumentus ir duomenis, susijusius su Sutarties vykdymu;
7.3. tikrinti informaciją apie galimus Aprašo, Sutarties ar projektui vykdyti taikomų teisės aktų reikalavimų pažeidimus ir, nustačiusi pažeidimą, taikyti Sutarties 8 punkte nustatytą tvarką;
7.4. Savivaldybės administracijos direktoriaus sprendimu laikinai sustabdyti Savivaldybės biudžeto lėšų pervedimą Programos projekto vykdytojui Aprašo 99.2 papunktyje nustatytomis sąlygomis;
7.5. nustačius Aprašo 98 punkte nurodytas aplinkybes, stabdyti lėšų mokėjimą arba reikalauti grąžinti pervestas lėšas Aprašo 98 ir 99 punktuose nustatyta tvarka;
7.6. įgyvendinti Savivaldybės mero sprendimą dėl finansavimo sumažinimo, neskyrimo kitais biudžetiniais metais, finansavimo ir (ar) Sutarties nutraukimo bei lėšų grąžinimo Aprašo 99.3–99.5 papunkčiuose nustatyta tvarka;
7.7. išnykus aplinkybėms, dėl kurių lėšų pervedimas buvo laikinai sustabdytas, atnaujinti lėšų pervedimą, jeigu projekto įgyvendinimo terminas nėra pasibaigęs ir nėra kitų Apraše nustatytų kliūčių. Apie lėšų pervedimo atnaujinimą Programos projekto vykdytojas informuojamas raštu;
7.8. pasikeitus projektui skiriamo finansavimo dydžiui Aprašo nustatyta tvarka, atitinkamai pakeisti Sutartį ir jos priedus.
8. Nustačius Savivaldybės biudžeto lėšų naudojimo, Sutarties ar Aprašo reikalavimų pažeidimą, taikoma ši tvarka:
8.1. Savivaldybės administracijos Sporto skyrius ir (ar) Savivaldybės administracijos Apskaitos skyrius raštu informuoja Programos projekto vykdytoją apie nustatytas aplinkybes, nurodo pažeidimo faktinį pagrindą ir nustato protingą terminą paaiškinimams pateikti ir (ar) pažeidimui pašalinti. Pažeidimui pašalinti nustatomas ne ilgesnis kaip 30 darbo dienų terminas, išskyrus atvejus, kai dėl objektyvių priežasčių būtinas kitas terminas. Programos projekto vykdytojas, pašalinęs pažeidimus, per 5 darbo dienas apie tai raštu informuoja konkurso administratorių;
8.2. Kol vertinamos nustatyto pažeidimo aplinkybės arba kol nepasibaigė nustatytas pažeidimo pašalinimo terminas, Savivaldybės administracijos direktorius turi teisę laikinai sustabdyti Savivaldybės biudžeto lėšų pervedimą Programos projekto vykdytojui. Apie sustabdymą Programos projekto vykdytojas informuojamas raštu, nurodant sustabdymo motyvus ir sąlygas, kurias įvykdžius lėšų pervedimas gali būti atnaujintas. Lėšų pervedimas atnaujinamas Sutarties 7.7 papunktyje nustatyta tvarka;
8.3. Jeigu pažeidimas per nustatytą terminą nepašalinamas arba nustatomas esminis Sutarties pažeidimas, darbo grupė, įvertinusi pažeidimo pobūdį, mastą, pasekmes ir Programos projekto vykdytojo pateiktus paaiškinimus, protokolu įformina motyvuotą rekomendaciją dėl finansavimo sumažinimo, neskyrimo kitais biudžetiniais metais, finansavimo ir (ar) Sutarties nutraukimo bei netinkamai panaudotų lėšų grąžinimo;
8.4. sprendimą dėl šios Sutarties 8.3 papunktyje nurodytų priemonių, atsižvelgdamas į darbo grupės motyvuotą rekomendaciją, priima Savivaldybės meras;
8.5. Savivaldybės administracija įgyvendina Savivaldybės mero sprendimą, prireikus nutraukia Sutartį, administruoja lėšų grąžinimą ir teisės aktų nustatyta tvarka išieško negrąžintas lėšas.
9. Programos projekto vykdytojas įsipareigoja:
9.1. Savivaldybės biudžeto lėšas naudoti tik Programos projektui įgyvendinti pagal Sutartį ir jos prieduose patvirtintas sąmatas. Užtikrinti Programos projekto vykdytojo, partnerių ir (ar) rėmėjų piniginį ir (ar) nepiniginį prisidėjimą, sudarantį ne mažiau kaip 30 procentų bendros tinkamų finansuoti Programos projekto išlaidų sumos. Asmenų su negalia sporto organizacijoms taikomas ne mažesnis kaip 10 procentų prisidėjimas. Prisidėjimas pagrindžiamas Aprašo 13–16 punktuose nustatyta tvarka.
9.2. Kiekvienam ketvirčiui pasibaigus, per 5 darbo dienas Savivaldybės administracijos Apskaitos skyriui (toliau – Apskaitos skyrius) pateikti Programos projekto veiklos išlaidų panaudojimo ketvirčio ataskaitą, o pasibaigus kalendoriniams metams, per 5 darbo dienas – metinę ataskaitą, užpildytą pagal Sutarties 3 priede nustatytą formą.
9.3. Per 5 darbo dienas nuo kalendorinių metų pabaigos Savivaldybės administracijos Sporto skyriui (toliau – Sporto skyrius) pateikti Programos projekto metinę veiklos įvykdymo ataskaitą (Sutarties 4 priedas), faktinį Sutarties 9.1 papunktyje nustatytą prisidėjimą patvirtinančius dokumentus ir Programos projekto viešinimą patvirtinančius dokumentus arba nuorodas.
9.4. Per 5 darbo dienas nuo kalendorinių metų pabaigos Apskaitos skyriui pateikti Biudžeto išlaidų sąmatos vykdymo ataskaitą (Sutarties 5 priedas).
9.5. Pateikti Programos projekto viešinimo įsipareigojimo raštą (Sutarties 6 priedas) ir įgyvendinti jame nurodytas viešinimo priemones. Viešinimo priemonėse aiškiai nurodyti: „Programos projektas iš dalies finansuojamas Panevėžio miesto savivaldybės biudžeto lėšomis.“ Informaciją apie Savivaldybės skirtą finansavimą skelbti tik pasirašius Sutartį. Viešinant Programos projektą, taip pat ir ant varžybų aprangos, gali būti naudojamas Panevėžio miesto savivaldybės ženklas ar Panevėžio miesto herbas, laikantis teisės aktų ir Savivaldybės grafinio identiteto reikalavimų.
9.6. Nekeisti pagrindinės Programos projekto veiklos jo įgyvendinimo metu.
9.7. Laikytis teisės aktuose nustatytų kompensuojamųjų išlaidų dydžių (vienos paros maitinimosi išlaidų, dienpinigių ir gyvenamojo ploto nuomos normų vykstantiems į užsienio komandiruotes) ir užtikrinti finansinių atsiskaitymo dokumentų teisėtumą.
9.8. Informuoti Savivaldybės administraciją apie Programos projekto įgyvendinimo eigą ir sudaryti sąlygas Savivaldybės administracijos darbuotojui patikrinti Programos projekto vykdymą.
9.9. Saugoti Programos projekto įgyvendinimo apskaitos dokumentus teisės aktų nustatyta tvarka.
9.10. Nedelsdamas raštu informuoti Savivaldybės administraciją apie rekvizitų pasikeitimą.
9.11. Nedelsdamas raštu informuoti Savivaldybės administraciją, jeigu negali įvykdyti Sutarties sąlygų arba tęsti Programos projekto vykdymo. Nepanaudotas, nepagrįstai gautas ar netinkamai panaudotas Savivaldybės biudžeto lėšas grąžinti Sutarties 22 punkte nustatyta tvarka ir terminais.
9.12. Sporto skyriaus ar Apskaitos skyriaus reikalavimu pateikti tinkamai patvirtintas dokumentų (sąskaitų faktūrų, žiniaraščių, aktų, sutarčių ir kt.) kopijas ir prašomą informaciją apie Programos projekto vykdymą bei skirtų lėšų panaudojimą šių skyrių nustatytais terminais, būdu ir forma.
9.13. Savo jėgomis ir lėšomis pašalinti dėl savo kaltės atsiradusius Programos projekto vykdymo trūkumus, pažeidžiančius Sutarties sąlygas.
9.14. Sutarties galiojimo metu neperleisti jokių savo teisių ir pareigų, kylančių iš Sutarties, tretiesiems asmenims.
9.15. Sporto skyriaus prašymu pateikti Sporto klubo, įmonės, įstaigos veiklos ataskaitą (forma Nr. SKĮ-1), parengtą teisės aktų nustatyta tvarka.
10. Programos projekto vykdytojas turi teisę:
10.1. inicijuoti gautų savivaldybės biudžeto lėšų perskirstymą Sutarties 10.5 papunktyje ir 15 punkte nustatyta tvarka;
10.2. atsisakyti finansavimo ir inicijuoti Sutarties nutraukimą, laikydamasis Sutarties IV skyriuje nustatytos tvarkos;
10.3. einamųjų metų išlaidas, kurias Programos projekto vykdytojas patyrė iki Sutarties sudarymo momento ir įtraukė į sąmatą, kurią pateikė kartu su Sutartimi, įtraukti į pirmą kartą teikiamą ketvirčio ataskaitą;
10.4. raštu informuoti Savivaldybės administraciją apie pasikeitusią projekto veiklos vykdymo datą, jeigu dėl to nesikeičia Sutartyje ir jos prieduose nustatytos sąlygos, projekto tikslai, veiklų turinys ir pagrindiniai planuoti rezultatai nekeičiami;
10.5. jeigu projekto vykdymo metu būtina perskirstyti daugiau kaip 20 procentų detalioje sąmatoje nurodytų lėšų tarp sąmatos eilučių, Programos projekto vykdytojas Aprašo 91 punkte nustatyta tvarka pateikia Savivaldybės administracijos direktoriui motyvuotą ir detalų prašymą ir patikslintą išlaidų sąmatą. Prašymas išnagrinėjamas ir susitarimas dėl Sutarties pakeitimo sudaromas arba motyvuotas atsisakymas pateikiamas per Aprašo 92 punkte nustatytą terminą. Programos projekto tikslai, veiklų turinys, tikslinė grupė ir pagrindiniai planuoti rezultatai nekeičiami. Veiklų kiekybinė apimtis ir sąmata gali būti tikslinamos Aprašo 72–75 ir 91–93 punktuose nustatyta tvarka.

III SKYRIUS
LĖŠŲ NAUDOJIMAS IR TINKAMOS FINANSUOTI IŠLAIDOS

11. Programos projekto vykdytojas Savivaldybės biudžeto lėšas gali naudoti tik projektui įgyvendinti, tik Sutartyje ir jos prieduose nurodytoms veikloms ir pagal patvirtintą sąmatą. Skiriamos lėšos negali būti naudojamos kitiems projektams įgyvendinti.
12. Programos projektui vykdyti skirtos lėšos negali būti perkeliamos į kitus biudžetinius metus.
13. Programos projekto išlaidų tinkamumas finansuoti nustatomas vadovaujantis Aprašo 66–69, 71 ir 76–78 punktais. Papildomam finansavimui taikomi Aprašo 72–75 punktuose nustatyti reikalavimai. Aprašo 77 punkte nurodytos išlaidos Savivaldybės biudžeto lėšomis nefinansuojamos.
14. Nuo atitinkamų biudžetinių metų pradžios iki Sutarties sudarymo patirtos projekto išlaidos gali būti pripažįstamos tinkamomis finansuoti tik jeigu jos buvo numatytos konkursui pateiktoje paraiškoje, atitinka Aprašo reikalavimus, yra įtrauktos į Sutarties 1 priedą ir jų finansavimas numatytas šioje Sutartyje.
15. Susitarimas dėl Sutarties pakeitimo:
15.1. pasirašomas per 10 darbo dienų nuo visų Sutarčiai pakeisti reikalingų dokumentų gavimo dienos arba per šį terminą Programos projekto vykdytojui pateikiamas motyvuotas atsisakymas pakeisti Sutartį;
15.2. susitarimas dėl Sutarties pakeitimo sudaromas ir Programos projektui įgyvendinti skyrus papildomą finansavimą. 
16. Savivaldybės biudžeto lėšų panaudojimas pripažįstamas tinkamu, jeigu išlaidos yra tiesiogiai susijusios su Programos projekto įgyvendinimu ir būtinos jam įgyvendinti, numatytos patvirtintoje Sutarties sąmatoje, pagrįstos išlaidas pateisinančiais ir jų apmokėjimą patvirtinančiais dokumentais, faktiškai patirtos ir apmokėtos atitinkamais biudžetiniais metais. Iki Sutarties sudarymo patirtoms išlaidoms papildomai taikomos Sutarties 14 punkte nustatytos sąlygos.
17. Savivaldybės biudžeto lėšų panaudojimas pripažįstamas tinkamu, jeigu išlaidos yra tiesiogiai susijusios ir būtinos Programos projektui įgyvendinti, realios, pagrįstos išlaidas įrodančiais dokumentais ir numatytos Sutarties sąmatoje. Programos projekto išlaidų tinkamumas nustatomas vertinant, ar jos:
17.1. yra faktiškai patirtos ir apmokėtos Programos projekto vykdymo laikotarpiu, numatytu Sutartyje, nepažeidžiant Lietuvos Respublikos teisės aktų reikalavimų, įtrauktos į Programos projekto vykdytojo apskaitą ir gali būti nustatomos, patikrinamos ir patvirtinamos atitinkamais apskaitos dokumentais, turinčiais visus Lietuvos Respublikos finansinės apskaitos įstatyme ir kituose teisės aktuose nustatytus apskaitos dokumentų rekvizitus, o išlaidas pateisinančiuose ir apmokėjimą įrodančiuose dokumentuose nurodytas turinys leidžia identifikuoti išlaidų ir Programos projekto sąsajas;
17.2. yra realios, atitinkančios rinkos kainas;
17.3. yra patirtos laikantis Lietuvos Respublikos viešųjų pirkimų įstatymo (toliau – VPĮ) nuostatų, jeigu Programos projekto vykdytojas, vadovaujantis VPĮ nuostatomis, yra perkančioji organizacija;
17.4. visos išlaidos apmokėtos negrynaisiais pinigais.
18. Iki 5 procentų lėšų sumos, skirtos Programos projektui įgyvendinti, bet ne daugiau kaip 1 000,00 Eur, gali būti panaudota pagrįstoms nenumatytoms tinkamoms finansuoti Programos projekto įgyvendinimo išlaidoms, kurios nebuvo tiksliai žinomos Sutarties sudarymo metu ir kurios nedubliuoja sąmatoje jau esančių išlaidų, padengti. Lėšos nenumatytoms išlaidoms padengti negali būti naudojamos naujoms Programos projekto veikloms finansuoti. 
19. Jeigu Programos projekto vykdytojas per 5 darbo dienas nuo kalendorinio ketvirčio pabaigos nepateikia Apskaitos skyriui ketvirčio ataskaitos ir (ar) kitų privalomų atsiskaitymo dokumentų, Savivaldybės administracija raštu įspėja Programos projekto vykdytoją ir nustato papildomą ne trumpesnį kaip 5 darbo dienų terminą trūkumams pašalinti. Jeigu per papildomą terminą trūkumai nepašalinami, Savivaldybės administracijos direktorius, įvertinęs pažeidimo pobūdį, jo pasekmes ir riziką Savivaldybės biudžetui, gali laikinai sustabdyti tolesnius lėšų pervedimus iki tinkamo atsiskaitymo. Apie lėšų pervedimo sustabdymą, jo motyvus ir atnaujinimo sąlygas Programos projekto vykdytojas informuojamas raštu.
20. Programos projekto vykdytojas, gavęs savivaldybės biudžeto lėšų Programos projektui vykdyti, bet neatsiskaitęs už lėšų panaudojimą Sutartyje nustatyta tvarka, praranda teisę vienus metus teikti paraiškas ir gauti savivaldybės biudžeto lėšų iš Sporto programos.
21. Savivaldybės biudžeto lėšomis negali būti apmokamos tos pačios projekto išlaidos, kurios finansuojamos iš kitų šaltinių. Nustačius dvigubą tų pačių išlaidų finansavimą, Programos projekto vykdytojas privalo grąžinti šioms išlaidoms apmokėti panaudotas Savivaldybės biudžeto lėšas ne vėliau kaip per 10 darbo dienų nuo Savivaldybės administracijos reikalavimo išsiuntimo dienos, vadovaudamasis Aprašo 66 punktu.
22. Nepagrįstai gautos ar netinkamai panaudotos Savivaldybės biudžeto lėšos grąžinamos Aprašo 98 ir 99 punktuose nustatyta tvarka, o dvigubo finansavimo atveju – laikantis Aprašo 66 punkte ir Sutarties 21 punkte nustatyto termino. Nepanaudotas lėšas Programos projekto vykdytojas grąžina vadovaudamasis Aprašo 102 punktu – per 5 darbo dienas nuo projekto veiklų pabaigos arba Sutarties nutraukimo dienos, bet ne vėliau kaip iki kitų kalendorinių metų sausio 10 dienos. Savivaldybės administracija, reikalaudama grąžinti lėšas, raštu nurodo grąžintiną sumą, grąžinimo pagrindą ir pagal Aprašą taikomą grąžinimo terminą. Per nustatytą terminą negrąžintos lėšos išieškomos Lietuvos Respublikos teisės aktų nustatyta tvarka.

IV SKYRIUS
ŠALIŲ ATSAKOMYBĖ, SUTARTIES NUTRAUKIMO SĄLYGOS IR GINČŲ SPRENDIMO TVARKA

23. Nustačius, kad Programos projektui skirtos Savivaldybės biudžeto lėšos gautos nepagrįstai, panaudotos ne pagal paskirtį arba kitais Apraše nustatytais atvejais turi būti grąžintos, taikoma Sutarties 22 punkte nustatyta lėšų grąžinimo tvarka ir terminai.
24. Jeigu Programos projekto vykdytojas pažeidžia Sutarties ar Aprašo reikalavimus, klausimas dėl finansavimo ir (ar) Sutarties nutraukimo sprendžiamas Sutarties 8 punkte ir Aprašo 99 punkte nustatyta tvarka. Savivaldybės merui priėmus sprendimą dėl finansavimo ir (ar) Sutarties nutraukimo, Savivaldybės administracija jį įgyvendina ir raštu informuoja Programos projekto vykdytoją. Nepanaudotos, nepagrįstai gautos ar netinkamai panaudotos Savivaldybės biudžeto lėšos grąžinamos Sutarties 22 punkte nustatyta tvarka ir terminais.
25. Programos projekto vykdytojas turi teisę atsisakyti skirtų lėšų ir prašyti nutraukti Sutartį, jeigu jo valdymo organai arba teismas teisės aktų nustatyta tvarka priima sprendimą baigti Programos projekto vykdytojo veiklą arba Programos projekto vykdytojas negali įgyvendinti Programos projekto. Savivaldybės administracija, gavusi prašymą, patikrina pateiktas lėšų panaudojimo ataskaitas ir atsiskaitymo dokumentus. Nenustačius pažeidimų ir grąžinus grąžintinas lėšas, Sutartis gali būti nutraukta rašytiniu Šalių susitarimu. Nustačius pažeidimų, jie nagrinėjami ir sprendimai priimami Sutarties 8 punkte bei Aprašo 99 punkte nustatyta tvarka. Nepanaudotos, nepagrįstai gautos ar netinkamai panaudotos lėšos grąžinamos Sutarties 21–22 punktuose nustatyta tvarka ir terminais. Sutarties nutraukimas neatleidžia Programos projekto vykdytojo nuo pareigos atsiskaityti už panaudotas lėšas ir grąžinti grąžintinas sumas.
26. Visi dėl Sutarties vykdymo kilę ginčai sprendžiami derybų keliu, o Šalims nesutarus – Lietuvos Respublikos įstatymų nustatyta tvarka.

V SKYRIUS
ASMENS DUOMENŲ TVARKYMAS

27. Sutarties sudarymo, vykdymo, nutraukimo, Sutarties vykdymo kontrolės tikslais asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų teisinę apsaugą.
28. Savivaldybės merui priėmus sprendimą dėl finansavimo, dokumentai, kuriuose yra asmens duomenų, tvarkomi ir saugomi 3 metus, vadovaujantis Vidaus administravimo dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Vidaus administravimo dokumentų saugojimo terminų rodyklės patvirtinimo“. Asmens duomenys gali būti saugomi ilgiau, jei tai būtina teisės aktų nustatytoms pareigoms įvykdyti arba ginčui ar skundui išnagrinėti.
29. Duomenų subjektų teisės įgyvendinamos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Savivaldybės administracijos nustatyta tvarka.

VI SKYRIUS
NENUGALIMOS JĖGOS APLINKYBĖS

30. Atleidimas nuo atsakomybės esant nenugalimos jėgos (force majeure) aplinkybėms taikomas Lietuvos Respublikos teisės aktų nustatyta tvarka. Šalis, susidūrusi su nenugalimos jėgos aplinkybėmis, dėl kurių negali vykdyti šios Sutarties įsipareigojimų, privalo kuo skubiau apie tai informuoti kitą Šalį.

VII SKYRIUS
BAIGIAMOSIOS NUOSTATOS

31. Sutartis Šalių perskaityta, suprasta ir kaip atitinkanti jų valią patvirtinta Šalių atstovų elektroniniais parašais. 
32. Sutartis įsigalioja nuo tos dienos, kai ją pasirašo abi Šalys, ir galioja, kol Šalys įvykdo visus joje numatytus įsipareigojimus arba kol Sutartis bus nutraukta. Sutarties pakeitimai ir papildymai įforminami rašytiniu Šalių susitarimu, kuris yra neatskiriama šios Sutarties dalis.
33. Sutartis surašyta vienu egzemplioriumi ir Šalių pasirašoma kvalifikuotu elektroniniu parašu. Visi Sutarties priedai yra neatskiriamos Sutarties dalys.

VIII SKYRIUS
SUTARTIES PRIEDAI

34. Prie Sutarties pridedami šie priedai, kurie yra neatskiriamosios Sutarties dalys:
34.1. Programos projekto veiklos išlaidų sąmata – 1 priedas;
34.2. Programos sąmata – 2 priedas;
34.3. Programos projekto veiklos išlaidų panaudojimo ketvirčio / metinė ataskaita – 3 priedas;
34.4. Programos projekto metinė veiklos įvykdymo ataskaita – 4 priedas;
34.5. Biudžeto išlaidų sąmatos vykdymo ataskaita – 5 priedas;
34.6. Programos projekto viešinimo įsipareigojimo raštas – 6 priedas.

IX SKYRIUS 
SUTARTIES ŠALIŲ REKVIZITAI

